
O astfel de propunere am mai făcut-o în 2006. Iată un fragment din acea propunere: Ziua de 
1Decembrie 1918 va rămâne permanent ZIUA NAŢIONALĂ A ROMÂNIEI, ZIUA UNIRII, 
ACUM ŞI A REÎNTREGIRII ROMÂNIEI! Dar vom mai avea o zi naţională, la 15 iunie. 
Mihail Eminescu, sărbătoare naţională! A fost preluată în presa scrisă într-un mod denaturat, 
adăugându-se că subsemnatul cere înlocuirea zilei de 1 Decembrie, cu cea de 15 iunie. 
Diversiune, manipularea opiniei publice. Ţinta nu era subsemnatul, ci Mihail Eminescu.  
Noi suntem aici de mii de ani, suntem un popor paşnic, de bunăcuviinţă, nu avem pe 
conştiinţă teritorii de la alte neamuri, nu am năvălit peste alte popoare, deci nu prezentăm nici 
un pericol pentru alte ţări. Toate neamurile din Europa pot trăi în deplin respect şi înţelegere 
din partea românilor. Ca semn de solidaritate pentru acest proiect, dragi români, propuneam 
să aveţi chipul lui Eminescu pe tricolor. Propunerea noastră, în acest sens, a prins viaţă- astfel 
de drapele pot fi procurate în diverse locuri din ţară.Unindu-ne în cuget şi simţiri, Eminescu 
îşi va avea locul pe care îl merită, în învăţământul românesc, în casele şi în sufletele noastre. 
Eminescu este extrem de dinamic şi azi, pentru Reîntregirea României. Eminescu are un suflet 
de profundă iubire creştină, pentru toţi oamenii din lumea aceasta. Când ţi se periclitează 
dreptul propriului neam, la existenţă pe teritoriul său, Eminescu are arma cuvântului pe 
măsura  agresiunilor! De ce sărbătoare naţională pe 15 iunie? Pentru orice om, cât este în viaţa 
aceasta, ziua sa de naştere este o sărbătoare. În mod obişnuit, după ce omul a plecat în lumea 
cealaltă, este comemorat de ziua plecării în cele veşnice.  
Orice om este evaluat la plecarea din această viaţă. Plecarea e ca un total, ca o sumă a faptelor 
sale bune. Cele bune sunt darul său pentru lumea aceasta şi totodată sunt transfigurate  în 
fiinţa sa spirituală din lumea cealaltă. Pentru acestea trebuie să-i mulţumim şi să-l 
comemorăm pe Mihail Eminescu. Pentru comoara spirituală pe care ne-a lăsat-o moştenire. 
Ziua plecării din viaţa aceasta este bogată, de mare folos, decât cea a sosirii, a naşterii, care 
este doar o şansă pentru fiecare om. Cea a plecării este rodul vieţii acestuia. Totalul  darurilor. 
Izbânda vieţii. Contribuţia lor. De aceea trecerea lui Eminescu în lumea de dincolo este o 
victorie a luminii. Mihail Eminescu este un victorios. Un învingător.Un getodac get-beget. Un 
român get-beget. Noi, getodacii, azi, suntem noi, românii!  Ne-a lăsat o mare zestre. 
Îi mulţumim şi trebuie să-l sărbătorim, în mod oficial, la nivel naţional. Ne-a iubit cât a trăit 
printre noi, ne iubeşte şi acum, din viaţa cealaltă, din sufletul nostru. Dorul ne uneşte pe noi 
cei din viaţa aceasta, pe noi cei de aici, cu cei de dincolo şi pe ei cu noi. Suntem o singură 
fiinţă! Victoria conştiinţei unităţii vieţii văzute şi nevăzute! Că aşa este, nu-i nici o îndoială. 
De 15 iunie, oficiul religios de pomenire- parastasul, pentru Mihail Eminescu,în toate biericile 
ortodoxe. Să sărbătorim ziua naşterii lui Mihail Eminescu, ca o şansă acordată de Dumnezeu 
pentru Neamul Românesc şi ziua trecerii lui în cealaltă lume, nevăzută cu ochii trupești, ca o 
zi a victoriei. Noi getodacii nu sărbătorim morţii, ci viii, pentru că şi cei din lumea cealaltă 
 sunt vii. Susţinem păstrarea cu sfinţenie în continuare a zilei de 1 Decembrie 1918, ca Zi 
Naţională, ca Sărbătoare Naţională. Acţionăm şi pentru legiferarea zilei de 15 iunie ca 
Sărbătoare Naţională Mihail Eminescu. Spiritul eminescian ne cheamă pe toţi să acţionăm 
pentru consolidarea Neamului Românesc. Mihail Eminescu este un martir al Unirii 
Transilvaniei cu Patria-Mamă.Pentru așa ceva a fost martirizat și asasinat.  Ar fi participat la 
izbânda sufletului românesc unificator de țară, la 1 Decembrie 1918. Ar fi fost în plină 
activitate creatoare. Are locul său binemeritat în circuitul cultural naţional, în şcoli şi 
universităţi, în memoria colectivă a românilor.  
Domnul și Maica Domnului! 
Societatea Culturală București-Chișinău,  

Partidul Noigetodacii! 

